钦定古今图书集成/历象汇编/历法典/第099卷 > 朱子语类 > 漏赋 符子璋
## 钦定古今图书集成/历象汇编/历法典/第099卷 > 朱子语类 > 漏赋 符子璋

昔南正重司天，北正黎司地，迎日推策，举分定至。将
以纲纪历象，察明躔次，算气候为昼夜之刻，立浑仪
验晦明之异。故岁时环回而有准，国家宪章以成事；
唐虞承用以大兴，夏商恭行而无坠。其后畴人失业，

“姓孰宁其安处？何不谓漏之既定，而人自正，漏之既
衰，而人自疑。”故有国者不可以不明其事。今上都咸
阳，理天下，道归简易，政被风雅。人皆得真，事则无假。
至于掌漏，尤足称也。其本则披甲子而求范，得黄钟
而下生。如因三以穷数，隔八以循行，课《六历》之疏密，
齐七曜之经营。俾摄提之有纪，实孟陬之用。成其器
则方圆列陛，高卑中度，制阴虫以吐输，设灵蚪以盛
注，铜史应其方，金箭刻其数，则于道如符契之合，精
于微无黍累之误。每至鸡人起唱，鼍鼓相催，九重初
晓，千门以开，国史奏事于平乐，群官谒帝于金台。不
失其度，及时而回，自迩及远，识往知来。漏之为义，实
大矣哉。